   KIRKENYT 

SYNSPUNKT 

I  DINE  HÆNDER 


Da  Frelseren  hang  på  kor- 
set, kom  han  ifølge  Det 
Nye  Testamente  med  syv  føl- 
gende udtalelser: 

*  Fyldt  med  tilgivelses  ånd 
sagde  han:  "Fader!  tilgiv 
dem;  thi  de  ved  ikke,  hvad  de 
gør"  (Lukas  23:34). 

*  Han  sagde  til  den  ene  af 
de  to  røvere,  som  blev  kors- 
fæstet sammen  med  ham: 
"Sandelig  siger  jeg  dig;  i  dag 
skal  du  være  med  mig  i  Para- 
dis" (Lukas  23:43). 

*  Han  sagde  til  Maria: 
"Kvinde!  se,  det  er  din  søn." 
Og  til  Johannes  den  Elskede, 
den  eneste  apostel,  som  ifølge 
skriften  overværede  korsfæ- 
stelsen, tilføjede  han:  "Se,  det 
er  din  moder"  (Johannes 
19:26-27). 

*  Frelseren,  som  havde  ud- 
holdt en  smerte  så  dyb,  at  in- 
gen af  os  i  virkeligheden  kan 
fatte  det,  råbte:  "Min  Gud! 
min  Gud!  Hvorfor  har  du 
forladt  mig?"  (Mattæus 
27:46;  Markus  15:34). 

*  Og  midt  i  sin  lidelse  sag- 
de han  dette,  som  udtrykte  et 
jordisk  behov:  "Jeg  tørster" 
(Johannes  19:28). 

*  Han  forkyndte,  at  enden 
var  kommet  og  sagde:  "Det 
er  fuldbragt!"  (Johannes 
19:30). 

*  Og  så  lød  hans  sidste 
ord,  som  Lukas  har  nedskre- 
vet: "Og  Jesus  råbte  med  høj 
røst  og  sagde:  'Fader!  i  dine 
hænder  betror  jeg  min  ånd;' 
og  da  han  havde  sagt  det,  ud- 
åndede han."  (Lukas  23:46). 

Disse  syv  udtalelser,  som 
Jesus  kom  med,  da  han  hang 
på  korset,  markerede  slutnin- 
gen på  Frelserens  jordiske  tje- 
nestegerning. En  tjenesteger- 
ning, som  var  fyldt  med  be- 


læringer om  kærlighed,  tilgi- 
velse, håb,  opmuntring,  lydig- 
hed og  offer. 

I  skrifterne  kan  vi  læse  be- 
retningen om  lidelsen  i  Getse- 
mane  Have,  hvor  han  i  sin 
store  forbøn  påtog  sig  verdens 
synder.  Vi  læser  også  om 
hans  lidelse  på  korset,  hvor 
han  villigt  gav  sit  liv  som  et 
forsonende  offer. 


Beretningen  i  skrifterne  om 
forsoningen  flytter  sig  brat  fra 
korsets  fortvivlelse  og  til  det 
underfulde  mirakel  ved  den 
tomme  grav,  da  den  frygteli- 
geste  fredag  i  menneskehe- 
dens historie  bliver  til  den 
mest  mindeværdige  søndag  i 
hele  verdens  historie.  Det  var 
den  søndag,  hvor  den  første 
opstandelse  indtraf,  en  begiv- 


enhed, som  fortalte,  at  dødens 
bånd  for  evigt  var  brudt. 

Det  gode  budskab  spredte 
sig  hurtigt.  Men  nogle,  såsom 
Thomas,  tvivlede  stadig,  indtil 
de  så  og  rørte  ved  sårene  i 
Frelserens  hænder  og  side. 

Gradvist  begyndte  menne- 
sker at  forstå,  at  beretningen 
om  opstandelsen  ikke  var  et 
rygte.  Frelseren  fremstod  sejr- 
rigt fra  dødens  grav  for  atter 
at  vandre  sammen  med  men- 
nesker på  jord  og  for  at  un- 
dervise om  sit  evige  evangeli- 
ums sandheder. 

Hvis  vil  virkelig  ønsker  at 
fejre  denne  hellige  begiven- 
hed, så  må  vi  imidlertid  kom- 
me til  ham  med  omvendelse  i 
hjertet  og  sindet,  ikke  blot 
ved  påsketid,  men  også  i  da- 
gene, ugerne  og  månederne, 
som  ligger  foran  os.  Det,  at 
fejre  Frelserens  forsonende 
offer,  bør  ikke  begrænses  til 
en  weekend  om  året. 

Og  det  har  ikke  noget  at 
gøre  med  nyt  tøj  eller  påske- 
æg og  påskekyllinger  -  den 
verdslige  festform,  som  ofte 
er  det  eneste  man  knytter 
sammen  med  påsken. 

Når  vi  i  sandhed  ønsker  at 
fejre  påsken,  så  er  det  nødt  til 
at  være  en  daglig  og  livslang 
indsats.  Vi  bør  stræbe  efter  at 
tilegne  os  den  holdning,  som 
afspejles  i  Frelserens  sidste 
ord  på  korset:  "Fader!  i  dine 
hænder  betror  jeg  min  ånd." 

Når  vi  betror  vores  ånd  til 
vor  himmelske  Fader,  så  vil 
vi  leve  i  retfærdighed.  Vi  bør 
være  et  godt  eksempel.  Og  vi 
vil  således  i  sandhed  gøre  os 
værdige  til  det  offer,  som 
hans  Søn  ydede  for  os.  □ 


Den  vantro  Thomas  og  Frelseren  ( Carl  Bloch  -  TD-foto). 


KIRKENYT 
1 


NYT  LEKSIKON  OM 
MORMONISMEN  I  DANMARK 


Lørdag  den  18.  januar  ind- 
ledtes et  mindeværdigt 
besøg  fra  BYU  med  en  firesi- 
de  i  Københavns  stav.  Og 
søndag  den  19.  og  20.  januar 
aflagde  den  ansvarlige  for  an- 
søgninger og  admission  på 
BYU,  Erlend  D.  Peterson  be- 
søg i  Århus  sammen  med  le- 
deren for  BYUs  afdeling  i  Je- 
rusalem, professor  Truman  G. 
Madsen  og  dennes  hustru 
Ann  Madsen. 

Universitets-  og  uddannel- 
sesledere besøgt  i  Danmark 
og  Norge 

Besøget  var  led  i  en  rejse 
til  universitets-  og  uddannel- 
sesledere i  Danmark  og  Nor- 
ge. Et  medlem  af  Kirken,  der 
ønsker  at  være  anonym 
skænkede  i  1986  et  stort  be- 
løb til  BYU.  Denne  gave  skal 
bruges  til  hvert  år  at  invitere 
en  studerende  fra  Elverum- 
området  i  Norge  (et  ikke- 
medlem)  til  at  studere  på 
BYU  i  et  år. 

Skabe  kulturelle  bånd 

Dette  havde  to  formål.  For 
det  første  at  skabe  et  undervi- 
snings- og  kulturelt  bånd  mel- 
lem giverens  hjemland  Norge 
og  Utah  (stedet  for  den  ano- 
nyme givers  opvækst),  og  for 
det  andet  at  give  norske  ikke- 
medlemmer  mulighed  for  at 
se  frugterne  af  mormonernes 
arbejde. 

Programmet  er  vokset 

Efterhånden  som  større 
pengesummer  er  blevet  til- 
gængelige, er  stipendiepro- 
grammet  blevet  udvidet  til 
også  at  omfatte  Danmark,  li- 
gesom pengegaven  nu  også 
bruges  til  at  invitere  universi- 
tets- og  uddannelsesledere  fra 


Fra  venstre  Erlend  D.  Peterson,  rektor  Henning  Lehmann,  dekan  for  teologi  Bent  Smith  Hansen, 
begge  Århus  Universitet  og  professor  Truman  G.  Madsen  (Foto:  Rosenkilde). 


Danmark  og  Norge  til  at  fo- 
relæse på  BYU  på  BYUs  reg- 
ning. 

Gæsteforlæsere 
og  studerende 

På  nuværende  tidspunkt 
omfatter  programmet  bl.a. 
mulighed  for  at  fem  norske 
og  to  danske  ikke-medlem- 
mer  kommer  til  BYU  for  at 
studere  i  et  år.  Endvidere  har 
Kjell  Vibe,  som  er  Norges 
USA-ambassadør  forelæst 
ved  BYU  i  marts  i  år.  Og 
som  led  i  dette  program  vil 
professor  Frances  Sejersted, 
som  er  leder  af  Nobels  Freds- 
pris-Komité og  professor  ved 
universitetet  i  Oslo,  besøge 
Utah  for  at  forelæse  ved  BYU 
i  maj  i  år. 

Desuden  har  programmet 
givet  mulighed  for  at  repræ- 
sentanter fra  BYU  og  Kirken 
kan  besøge  adskillige  univer- 
siteter og  teologifakulteter  for 
at  præsentere  og  overdrage 
den  nyligt  udkomne  "Encyc- 
lopedia of  Mormonism" 
(Leksikon  om  Mormoni- 
smen). 

København,  Århus,  Oslo, 
Bergen  og  Trondheim  be- 
søgt 

Det  er  netop  i  denne  egen- 


skab, at  Erlend  D.  Peterson 
sammen  med  bl.  a.  professor 
Truman  G.  Madsen  og  den- 
nes hustru,  Ann  Madsen,  i  ja- 
nuar besøgte  Undervisnings- 
ministeriet i  Danmark  og 
Norge  samt  rektorerne  for 
universiteterne  i  København, 
Århus,  Oslo,  Bergen  og 
Trondheim. 

Fireside  i  Århus 

I  forbindelse  med  rejsen  af- 
holdtes adskillige  firesides  - 
bl.  a.  blev  medlemmerne  i 
Århus  stav  inviteret  til  fireside 
i  Århus 

Kirkebygning  søndag  den 
19.  januar. 

Mange  af  stavens  medlem- 
mer var  mødt  op  -  så  mange, 
at  det  var  nødvendigt  at  åbne 
skydedørene  til  aktivitetssalen 
for  at  få  plads  til  alle.  Og  selv 
forhøjningen  måtte  tages  i 
brug. 

Ann  Madsen,  som  er  pro- 
fessor i  Det  Gamle  Testamen- 
te med  særlig  interesse  og  ud- 
dannelse i  Esajas  var  første 
taler.  Hun  fortalte  bl.  a.  om 
hvor  vigtigt  det  er  for  os  at 
gøre  sabbatten  til  en  særlig 
dag. 

Sabbatten  i  Jerusalem 


I  Jerusalem,  hvor  Ann 
Madsen  og  hendes  mand  ar- 
bejder, begynder  sabbatten 
ved  solnedgang  -  fra  dette 
tidspunkt  kan  man  mærke  en 
stor  forskel  i  forhold  til  hver- 
dagen i  Jerusalem  -  der  kører 
ingen  busser  der  er  ingen  tra- 
fik, og  der  er  meget  stille. 
Dette  foregår  omkring  os, 
men  forhåbentlig  mærker  vi 
også  denne  forskel  i  vore 
hjerter?!  Kristus  inviterede 
apostlene:  "Kom  til  et  sted 
hinsides  og  hvil"  -  dette  er 
Hans  invitation  til  os,  hver 
sabbat. 

5  bind,  700  forfattere  og 
1200  artikler 

Derefter  talte  professor 
Truman  G.  Madsen  om  "En- 
cyclopedia of  Mormonism". 
Leksikonet  er  på  engelsk  og 
består  af  5  bind,  hvoraf  5 
5.bind  er  Kirkens  standard- 
værker (undtagen  Bibelen). 
Det  er  forfattet  af  mere  end 
700  konsulenter  og  skribenter 
og  indeholder  1 200  artikler 
om  Kirkens  lære,  organisati- 
on, principper  og  livsmåde. 

Ikke  udgivet  af  Kirken 

Ideen  til  leksikonet  kom 
fra  forlaget  Macmillan  &  Co, 
der  ønskede  at  give  et  mere 

Præsident  Holland,  tidligere  rektor  for  BYU,  sammen  med  Ove 
Nathan,  rektor  for  Københavns  Universitet  (TD-foto). 


objektivt  billede  af  Kirken. 
Det  er  således  også  udgivet  af 
Macmillan  og  Co,  som  er  et 
anerkendt  forlag,  der  ikke  er 
knyttet  til  Kirken.  Det  vil  for- 
håbentligt skabe  en  positiv 
modtagelse  og  i  mange  år 
fremefter  blive  benyttet  som 
opslagsværk  i  den  akademis- 
ke verden  og  af  andre,  som 
søger  viden  om  Kirken. 

Kirken  findes  i  1 10  lande 

Professor  Madsen  fortsatte 
med  at  fortælle  om  Kirkens 
udvikling.  Profeten  Joseph 
Smith  profeterede,  at  Kirken 
skulle  nå  ud  til  hele  verden.  I 
dag  fungerer  Kirken  i  1 1 0 
lande,  og  vi  tager  det  måske 
som  en  selvfølge,  men  allere- 
de i  1 844  profeterede  Joseph 
Smith  dette. 

280  millioner 

Professor  Madsen  nævnte, 
at  hvis  Kirken  fortsatte  med 
at  vokse  med  den  nuværende 
vækstrate  for  omvendte  samt 
med  den  samme  fødselsrate, 
så  har  befolkningseksperter, 
som  har  bidraget  til  "Encyc- 
lopedia of  Mormonism"  ud- 


regnet, at  der  i  år  2080  vil 
være  280  millioner  medlem- 
mer -  Joseph  Smith  så  videre 
end  dette. 

Besøg  på  Århus  Universitet 

Mandag  den  20.  januar  be- 
søgte Erlend  D.  Peterson, 
professor  Truman  G.  Madsen 
og  Ann  Madsen  Århus  Uni- 
versitet sammen  med  mis- 
sionspræsident  Greer.  Besøget 
var  ment  som  en  indledende 
præsentation  af  stipendiepro- 
grammet,  og  rektor  ved  År- 
hus Universitet,  Henning 
Lehmann  tog  imod  sammen 
med  dekanen  for  det  teologi- 
ske fakultet,  Bent  Smith  Han- 
sen samt  den  ansvarlige  for 
internationale  studier,  Poul 
Bonde. 

Gaver  udvekslet 

Besøget  forløb  i  en  meget 
positiv  ånd,  hvor  der  indled- 
ningsvis blev  udvekslet  gaver. 
Erlend  Peterson  forærede  på 
vegne  af  BYU  bogen  "Scan- 
dinavian  Studies"  til  Århus 
Universitet,  hvorefter  rektor 
Henning  Lehmann  forærede 
BYU  en  bog  om  Århus  Uni- 


versitet. Bogen  er  på  dansk, 
men  Erlend  Peterson  kunne 
fortælle,  at  der  løbende  er  ca. 
100  studenter  på  BYU,  som 
kan  tale  dansk,  så  bogen  vil 
ikke  står  ubenyttet  hen.  Gæ- 
sterne fortalte  derpå  universi- 
tetets ledere  om  deres  bag- 
grund, og  at  de  alle  havde 
danske  forfædre. 

Rektor  inviteret  til  BYU 

Erlend  Peterson  fortalte 
derefter  om  stipendiepro- 
grammet,  og  inviterede  rektor 
Henning  Lehmann  til  at  besø- 
ge BYU  og  forelæse  for  stu- 
denterne der,  og  denne  invita- 
tion blev  positivt  modtaget. 

God  kontakt 
for  begge  parter 

Man  præsenterede  derpå 
"Encyclopedia  of  Mormo- 
nism" og  forærede  et  eksem- 
plar til  Århus  Universitet  og 
et  eksemplar  til  det  teologiske 
fakultet.  Man  udvekslede  op- 
lysninger og  en  god  kontakt 
blev  skabt  -  en  kontakt,  som  i 
fremtiden  vil  hjælpe  ikke- 
medlemmer  til  at  få  en  større 
forståelse  og  respekt  for  de 
lærdomme  og  programmer, 
som  Kirken  repræsenterer. 


Københavns  Universitet 
besøgt 

Tirsdag  den  21 .  januar  be- 
søgte de  besøgende  fra  BYU 
Københavns  Universitet  sam- 
men med  områdepræsident 
Jeffrey  R.  Holland  (tidligere 
rektor  for  BYU),  hvor  man 
mødtes  med  rektor  Ove  Nat- 
han, og  ligeledes  her  introdu- 
cerede stipendieprogrammet, 
og  overdrog  to  eksemplarer 
af  det  nye  leksikon  til  Køben- 
havns Universitet,  et  til  uni- 
versitetsbiblioteket og  et  til 
det  teologiske  fakultet.  □ 
Palle  Rosenkilde  og 
Flemming  Bo  Pedersen 


Fra  venstre,  Professor  Truman  G.  Madsen,  professor  Ann  Madsen 
og  Erlend  D.  Peterson  fra  BYU  (Foto:  Rosenkilde). 

Basketball  i  Danmark 

-  en  situationsrapport 


Basketball  har  for  mange  unge  i  Kirken  været  en  god  aktivitet  (TD-foto). 


Efter  anden  verdenskrig 
var  det  som  bekendt  mis- 
sionærerne fra  Kirken,  der 
var  med  til  at  introducere  ba- 
sketball i  Damark. 

Basketball  har  i  en  årrække 
siden  begyndelsen  af  60'erne 
udgjort  en  god  og  sund  fysisk 
mulighed  for  mange  af  Kir- 
kens unge  i  det  Storkøben- 
havnske område.  Spillet  har 
tiltrukket  mange  unge,  som 
derved  har  fundet  både  fysisk 
og  emotionel  styrke.  Mange 
ikke-medlemmer  har  spillet 
på  vore  hold,  og  mange  ikke- 
medlemmer  har  spillet  kampe 
i  Kirken  på  Maglegårds  Allé. 

Problemer 

Men  sammen  med  væks- 
ten er  der  også  opstået  pro- 
blemer. Basketball  har  taget 
for  meget  tid,  bredt  sig  over 


tor  meget,  der  har  været  op- 
tøjer på  banen  og  i  omklæd- 
ningsrummet. Dåbstøjet  har 
været  hevet  ud  og  udefra- 
kommende spillere  har  urine- 
ret på  det. 

Alt  i  alt  tilstande,  som 
sammenholdt  med  et  udtalt 
lederproblem  i  form  af  man- 
glende eller  kvalificerede  ung- 
domsledere samt  forskellige 
holdninger  hos  ansvarlige  kir- 
keledere, alle  dog  ikke  taget 
over  en  kam,  har  gjort,  at  bi- 
skopperne i  1 .  og  3.  ward, 
der  deler  bygningen,  har  sagt 
fra. 

Beslutning 

Stavspræsidentskabet  har 
sammen  med  højrådet  givet 
biskopperne  i  1.  og  3.  ward 
frihed  til  at  løse  problemerne. 

I  skrivende  stund  ligger  det 


således  fast,  at  man  fra  ud- 
gangen af  forårsæsonen  1 992 
ikke  længere  vil  acceptere 
kampe  i  bygningen.  Det  bety- 
der, at  GUF-basket,  som  er 
en  klub  uden  for  kirkeregi, 
men  med  en  grundstamme  af 
Kirkens  medlemmer,  så  må 
finde  andre  steder  at  spille  de- 
res kampe. 

Gæld 

GUF-basket  tæller  ca.  45- 
50  medlemmer,  hvoraf  en 
halv  snes  overvejer  at  skifte 
klub.  GUF-basket  har  også 
oparbejdet  en  gæld,  som  man 
må  kæmpe  med  i  årene  frem- 
over. GUF-basket  bliver  såle- 
des lukket,  og  dette  vanske- 
liggør forholdene  for  spiller- 
ne. 

Den  øjeblikkelige  stemning 
er  opløsning,  apati  og  mulig- 


hed for  en  langvarig  dårlig  fø- 
lelse mange  medlemmer  og 
unge  imellem. 

Ønsker  ikke  at 
jage  spillerne  væk 

Biskop  Ole  Madsen,  som 
er  biskop  i  3.  ward  ønsker  ik- 
ke, at  jage  spillerne  væk,  men 
har  sammen  med  biskop 
Lundahl,  følt  sig  tvunget  til  at 
skride  ind  for  helhedens 
skyld. 

I  et  interview  med  Kirke- 
nyt siger  biskop  Madsen: 

-  Jeg  ønsker  ikke  basket- 
ball totalt  ud,  men  der  har 
været  store  problemer,  som 
også  har  været  forårsaget  af 
udenforstående. 

Ny  ledelsesstruktur 

-  For  at  fortsætte  må  vi  ha- 
ve en  ny  ledelsesstruktur,  og 
andre  ledelsesprincipper.  Jeg 
har  tænkt  over  tingene  og  vil 
foreslå,  at  man  bringer  ba- 
sketball ind  under  Kirkens  re- 
gi igen. 

Vil  finde  en 
fornuftig  løsning 

-  Det  er  faktisk  rart,  at  ha- 
ve sport  i  Kirken.  Og  vi  skal 
finde  en  fornuftig  løsning. 
Aktivitetskomiteerne  kan  ud- 
arbejde et  oplæg  til  præste- 
dømmelederne, således  at  vi 
kan  styre  tingene  godt. 

-  Med  gode  ledere  vil  vi 
kunne  bevare  konkurrence- 
momentet, som  er  meget  vig- 
tigt, selv  om  vi  i  fremtiden  vil 
se,  at  selve  kampene  vil  kom- 
me til  at  foregå  andre  steder 
end  på  Maglegårds  Allé,  slut- 
ter biskop  Ole  Madsen. 

At  der  virkelig  er  behov 
for  opbakning  bag  biskop 

Ole  Madsens  tanker  og  ideer, 
fastslås  af  den  kendsgerning, 
at  stavens  aktivitetskomite  ik- 
ke har  nogen  planer  om  at 
føre  basketball  videre,  udover 
at  tage  det  med  som  en  disci- 
plin til  stavens  årlige  sports- 
stævne. 

Situationen  i 
Århus  stav 

I  Århus  stav  er  der  ikke 
noget  organiseret  omkring 
basketball.  Som  andenrådgi- 
ver i  stavspræsidentskabet 
Steffen  Vestergaard  Poulsen 
siger: 

-  Vi  lider  af  mangel  på 
kvalificerede  bygninger.  Det 
er  kun  Ålborg,  som  har  mu- 
lighed for  at  spille  basketball  i 
kirkeregi.  Og  vi  har  ikke  øn- 
sket at  lægge  det  ud  på  skoler 
eller  andre  steder. 

-  Men  vi  er  positivt  stemt 
overfor  basketball,  og  arbej- 
der for  at  finde  en  løsning, 
slutter  præsident  Vestergaard 
Poulsen. 

Voksende  interesse 

Leo  Dahl  Andersen,  som 
har  ansvar  for  de  fysiske  akti- 
viteter i  Århus  stav  begrunder 
delvist  den  positive  indstilling 
hos  stavens  ledere  på  denne 
måde: 


-  Basketball  er  med  til 
stavsmesterskabet  i  år,  og  det 
skyldes,  at  flere  og  flere  øn- 
sker det.  Det  er  især  de  unge 
i  alderen  14-18  år,  hvor  der 
findes  en  stigende  interesse 
blandt  Kirkens  medlemmer. 
Og  det  selv  om  vi  ikke  har 
noget  kørende  nogen  steder  i 
staven. 

Således  er  tilstanden  for 
basketball  i  Kirken  i  Dan- 


mark lige  nu.  Man  må  håbe, 
at  basketball  i  Kirken  i  Dan- 
mark efter  de  første  100  år 
med  basketball  i  verden  ikke 
ligger  for  døden,  men  at  spil- 
lere, ledere,  forældre,  og  præ- 
stedømmeledere kan  finde  en 
løsning  på  deres  udfordringer, 
således  at  basketball  kan  fin- 
de sit  rette  og  naturlige  leje 
som  en  del  af  Kirkens  aktivi- 
teter. □ 


Flemming  Bo  Pedersen 

VI  MÅ  TÆNKE 
I  NYE  BANER 

-  Formanden  for  aktivitetskomiteen  i  Århus  Stav 
fortæller  om  udfordringerne  ved  det  nye  bud- 
gettildelingsprogram 


I Kølvandet  på  det  nye  bud- 
gettildelingsprogram,  som 
betyder  at  deltagelse  i  Kir- 
kens aktiviteter  med  få  undta- 
gelser ikke  må  være  forbund- 
et med  omkostninger  for 
medlemmerne,  har  der  været 
udtrykt  stor  bekymring  for, 
hvordan  man  kan  opretholde 
et  passende  aktivitetsniveau  i 
enhederne.  De,  som  i  enhe- 
derne planlægger  aktiviteter 
har  set,  hvordan  det  økono- 
miske fundament  for  mange 
af  de  aktiviteter  man  plejer  at 
afholde,  er  helt  eller  delvist 
væk.  Mange  har  følt  mulighe- 
den for  at  bruge  Kirken  som 
et  samlingspunkt  er  blevet 
mindre  med  disse  nye  tiltag. 

Hvad  er  formålet? 

Jeg  deler  ikke  denne  opfat- 
telse. For  at  forstå  det  nye 
budgetprogram,  må  vi  først 
forstå  det  egentlige  mål  med 
kirkeorganiserede  aktiviteter. 

Det  er  ikke  Kirken  som 
organisation,  der  bringer  frel- 
se til  mennesker.  Frelsen  bli- 
ver vores  gennem  de  hellige 
ordinanser,  vi  modtager,  samt 
de  højtidelige  pagter  vi  indgår 
med  Herren.  Skriften  belærer 
os  imidlertid  gentagne  gange, 
at  den  frelse,  som  er  lovet 
gennem  disse  ordinanser  og 
pagter  kun  kan  blive  os  til 
del,  hvis  vi  til  stadighed  søger 
at  fuldkommengøre  os  som 
familie  og  som  enkeltperso- 
ner. 

Kirken  har  en  trefoldig 
mission,  hvoraf  den  som  i 
denne  sammenhæng  gør  sig 
gældende  er  "at  fuldkommen- 
gøre de  hellige."  Kirken  har 


som  erklæret  mål,  gennem 
velforberedte  aktiviteter,  at 
tilvejebringe  mulighed  for 
fremgang  mod  fuldkommen- 
hed for  familien  og  det  en- 
kelte menneske. 


Definér  jeres  mål 

Når  vi  studerer  skriften  er- 
farer vi,  at  Herren  ønsker,  at 
vi  skal  være  fuldkomne.  Men 
ikke  kun  det  åndelige  menne- 
ske. Herren  ønsker,  at  vi  skal 


udvikle  os  hen  imod  fuld- 
kommenhed inden  for  alle  li- 
vets områder.  Når  vi  overve- 
jer dette,  når  vi  til  erkendelse 
af,  at  vi  må  tilvejebringe  akti- 
viteter ude  i  enhederne  med 
klare  og  veldefinerede  mål  for 
fremgang  og  udvikling  hos 
den  enkelte  deltager.  Aktivite- 
ter som  sigter  mod  fremgang 
inden  for  alle  livets  områder. 

Egen  erfaring  - 
mulighed  for  udvikling 

Når  jeg  ser  tilbage  på  mit 
liv  og  min  tid  i  Det  Aronske 
Præstedømme,  ser  jeg  klart 
de  spor  som  mine  præste- 
dømmeledere har  sat  på  min 
tilværelse.  Man  ønskede  at 
belære  mine  jævnaldrende  og 
mig  selv  både  om  glæden  og 
alvoren  ved  livet.  Man  tilve- 
jebragte muligheder  for  os 
unge  til  at  udvikle  et  sundt  og 
harmonisk  livssyn  samt  en 
stærk  tro  på  Herren,  som  si- 
den har  vist  sig  at  bære  gen- 
nem svære  perioder.  Vi  fik 
mulighed  for  at  udvikle  vore 
talenter  i  forskellig  retning 
med  et  blik  fæstnet  på  vær- 
dien af  familien  og  det  en- 
kelte menneske.  Alle  disse 
ting  har  været  en  formgiven- 
de kraft  i  mit  liv  og  uden 
tvivl  den  største  årsag  til,  at 
jeg  er  aktiv  i  Kirken  i  dag. 

Både  ånd 
og  legeme 

Det  er  nu  mange  år  siden, 
at  jeg  forlod  GUF.  Men  mit 
behov  for  hjælp  og  vejledning 
for  at  opnå  større  fuldkom- 
menhed er  ikke  blevet  min- 
dre. Ganske  vist  har  jeg  lært 


Familiecentrerede  aktiviteter  vil  udgøre  en  større  del  af  Kirkens 
tilbud  til  os  (TD-foto). 

meget,  men  mit  liv  byder  mig 
i  dag  nye  udfordringer,  som 
jeg  ikke  tidligere  har  haft  nø- 
dig at  forholde  mig  til.  Såle- 
des som  jeg  også  finder  ånde- 
lig styrke  ved  søndagens  mø- 
der og  ved  andre  åndelige  ar- 
rangementer, så  ønsker  jeg 
også  at  bruge  Kirkens  andre 
muligheder  for  at  sikre  en 
kontinuerlig  fremgang  for 
mig  selv  på  livets  andre  om- 
råder. 

Flere  aktiviteter 
på  familiebasis 

Vi  erindrer  alle  den  udøde- 
lige udtalelse:  "Ingen  succes 
noget  steds  kan  erstatte  en 
fiasko  i  hjemmet".  Disse  ord 
har  altid  afspejlet  sig  i  Kir- 
kens aktivitetsprogram,  men 
får  fornyet  liv  i  denne  tid, 
hvor  økonomiske  begræn- 
sninger betyder,  at  flere  akti- 
viteter må  foregå  på  familie- 
basis. Kirkens  ledere  har  bedt 
os  tage  særlige  hensyn  til  fa- 
miliens behov,  når  vi  tilrette- 
lægger aktiviteter,  hvad  enten 
familien  består  af  én  eller  fle- 
re personer.  Jeg  har  oplevet 
dette  praktiseret  på  forbilled- 
lig vis.  Således  havde  man  i 
flere  enheder  bedt  en  familie 


som  deres  familieaktivitet  at 
pynte  Kirkens  juletræ. 

Da  en  enhed  skulle  have 
tilberedt  en  frokost  for  de  del- 
tagende missionærer  ved  en 
zonekonference,  bad  man  en 
familie  påtage  sig  opgaven. 
Alle  familiens  medlemmer, 
store  som  små,  bidrog  ved  al- 
le faser  af  arrangementet. 

Aktiviteter 
giver  fællesskab 
og  kærlighed 

Herren  ønsker  at  gøre  fa- 
milien til  et  bolværk  mod  den 
ondes  anslag.  Det  fordrer  fæl- 
lesskab og  indbyrdes  kærlig- 
hed i  vore  familier.  Vi  må  ik- 
ke overse  den  betydning,  som 
gode  og  veltilrettelagte  aktivi- 
teter kan  have  i  denne  sam- 
menhæng. 

Kirkeleder  - 

gør  brug  af 

jeres  aktvitetskomité 

Det  påhviler  organisatio- 
nerne selv  at  skabe  passende 
aktiviteter  for  de  medlemmer, 
som  hører  til  organisationen. 
Men  mange  biskopper  og 
grenspræsidenter  har  benyttet 
deres  lokale  aktivitetskomité 
klogt  til  at  tilvejebringe  for- 


målsfyldte  aktiviteter  på  tværs 
af  organisationerne,  og  har 
bedt  komitéen  bistå  organisa- 
tionerne efter  behov  i  disse 
arbejde  for  at  tilvejebringe 
indholdsrige  aktiviteter.  Jeg 
opfordrer  alle  biskopper  og 
grenspræsidenter  til  at  gøre 
det  samme. 

"Aktivitetsbogen" 

Som  en  inspirationskilde  til 
aktiviteter,  som  opfylder  Kir- 
kens målsætning,  vil  jeg  gerne 
henlede  opmærksomheden  på 
"Aktivitets-bogen",  som  inde- 
holder forslag  og  vejledning 
til  mere  end  300  aktiviteter. 
Alle  disse  aktiviteter  kan  afvi- 
kles inden  for  de  økonomiske 
rammer  af  budgettildelings- 
programmet.  De  har  samtidig 
klare  beskrevne  mål  for  frem- 
gang og  udvikling  hos  den 
enkelte  deltager. 

Almen  anvendelse 

Bogen  er  oprindeligt  udar- 
bejdet til  brug  for  organisatio- 
nerne omkring  unge  menne- 
sker. Den  indeholder  derfor 
aktiviteter,  som  specielt  hen- 
vender sig  til  denne  gruppe. 
Langt  den  overvejende  del 
finder  dog  almen  anvendelse 
for  alle  aldersgrupper.  Således 
foreslås  der  aktiviteter  inden 
for  områder  som  f.eks.  Per- 
sonlig udvikling  Familien 
Uddannelse  og  karriere  Dra- 
ma, dans  og  musik  Naturen 
Sund  økonomi  Samfundet 

Her  er  blot  nævnt  nogle  af 
de  berørte  områder. 

Brug  denne  bog 

Jeg  vil  kraftigt  opfodre  al- 
le, som  har  at  gøre  med  plan- 
lægning af  aktiviteter  i  enhe- 
derne eller  på  stavsplan  om  at 
gøre  brug  af  denne  bog  som 
en  kilde  til  inspiration.  Fami- 
lier vil  også  have  stor  glæde 
af  den.  Den  vil  uden  tvivl  bi- 
drage til  større  fremgang 
overalt,  hvor  den  bruges. 
Bogen  vil  være  at  finde  i  kir- 
kebiblioteket og  kan  lånes  el- 
ler gennemses. 

Andre  og 
nye  baner 


Det  nye  budgettildelings- 
program  har  tvunget  os  til  at 
tænke  i  andre  og  nye  baner. 
Baner  som  vil  bringe  os  i 
større  overensstemmelse  med 
Kirkens  mål  for  medlemmer- 
nes personlig  og  familiemæs- 
sige udvikling. 

Ikke  nødvendigt 
at  sætte 

aktivitetsniveauet  ned 

Jeg  betragter  det  nye  bud- 
gettildelingsprogram  som  in- 
spireret og  som  en  velsignelse. 
Vi  behøver  ikke  at  sætte  akti- 
vitetsniveauet ned  for  at  få 
økonomien  til  at  hænge  sam- 
men. Vi  skal  blot  ændre  ka- 
rakteren af  nogle  aktiviteter. 
Det  vil  ikke  alene  skabe  en 
økonomisk  balance.  Det  vil 
samtidigt  sikre  tilvejebringel- 
sen af  indholdsrige  aktiviteter, 
som  virkelig  kan  med  virke 
til  fremgang  i  familien  og  hos 
det  enkelte  medlem. 

Mulighederne  - 
mange,  spændende 
og  indholdsrige 

Hvis  vi  altid  holder  Kir- 
kens målsætning  for  øje,  når 
vi  i  forskellige  sammenhænge 
planlægger  aktiviteter  i  stave- 
ne eller  ude  i  enhederne,  vil 
vi  snart  opdage,  at  mulighe- 
derne er  mangfoldige,  spæn- 
dende og  indholdsrige  ...  også 
inden  for  rammerne  af  det 
nye  budgettildelingsprogram. 
□ 

Henrik  Notlev 
Formand  for  Århus 
Stavs  Aktivitetskomité 

"Hvordan  overvinder  eller  undgår  man 
problemer  i  forbindelse  med  midtvejskri- 
sen i  livet?" 


Lad  ikke  livet  blive 
"målet"  i  sig  selv 

Lad  os  først  fastslå,  at  en 
midtvejskrise  oftest  opstår, 
når  man  er  i  den  alder,  hvor 
man  ikke  skylder  noget  og 
endelig  har  råd  til  at  købe  de 
ting,  man  ikke  længere  øn- 
sker sig.  Her  glemmer  man 
måske,  at  livet  foregår  i  "sta- 
dier". Så  er  det  vigtigt,  at 
man  prøver  at  orientere  sig 
grundigt  om,  i  hvilket  stadie, 
man  nu  står.  Da  hver  livssta- 
die har  sit  væld  af  mulighe- 


der, er  der  ikke  noget  at  for- 
tvivle over,  man  skal  blot  vi- 
de at  udnytte  de  muligheder, 
som  netop  dette  livsstadie  gi- 
ver. Pas  også  på,  at  dette  kor- 
te jordeliv  ikke  bliver  "målet" 
i  sig  selv.  Gør  derimod  dette 
liv  til  "midlet"  til  at  nå  det 
egentlige  mål  -  den  store  por- 
tal til  det  evige  liv  og  ophøjel- 
se. 

Lev  livet  i  "nu-et"  -  "i 
morgen"  kommer  aldrig.  □ 
Knud  Holmboe 
Esbjerg  Ward 


Hav  tillid  til  Gud  -  og 
tag  sagen  i  egen  hånd! 

Jeg  ved  heldigvis  ikke,  hvad 
en  midtvejskrise  er  -  kun  af 
omtale  i  hvert  tilfælde!  Måske 
kunne  man  tale  om  en  "stil- 
standskrise"  -  og  det  kan  i 
virkeligheden  ske  på  alle  tids- 
punkter af  livet  og  måske  i 
flere  omgange,  ikke?  Her  er 
et  par  punkter,  som  jeg  føler 
rigtigt  taler  til  mig:  1 .  Vær  vil- 
lig til  at  lære!  Det  er  utroligt 
motiverende  at  vide,  at  man 
ikke  ved  alt!  Meget  ondt  kan 
klares,  hvis  man  er  villig  til  at 
udvikle  sig.  Mange  menne- 
sker ser  måske  forandringer, 
besværligheder  og  problemer 
som  noget  udelukkende  nega- 
tivt. Skriften  er  fyldt  med  in- 
spirerende beretninger  om 
vore  helte,  som  overkom  og 
voksede  på  trods  af  ydre  om- 
stændigheder. 2.  Involver  dig! 
Hav  tillid  til  Gud  og  til  dig 
selv.  Tag  sagen  i  egen  hånd. 
Hvis  vi  ønsker  at  tjene,  så  er 
vi  kaldet  til  arbejdet.  Arbejd 
med  dine  målsætninger,  ud- 
vikl dine  karakteregenskaber 
og  opbyg  varme  og  nære  for- 
hold til  Guds  børn  omkring 

dig.  Husk  at  det  der  gør 

at  hjertet  banker  er  tit  at  tur- 
de tænke  tanker  der  går  ud 
over  dagens  grå  først  da  blir' 
himmelen  rigtig  blå.  Lad  tan- 
ker følges  op  ad  handling,  så 


vil  der  afgjort  ske  forvandling 
lad  målet  blive  en  bedre  jord, 
hvor  du  fik  afsat  dine  spor. 
(Birthe  Lauridsen) 

Som  medlem  af  Kirken  tør 
vi  endog  satse  højere  -  vi  har 
slet  ikke  tid  til  at  campere,  gå 
i  tomgang,  vi  må  konstant 
bevæge  os  mod  det  største  af 
alt:  Ophøjelsen  og  den  evige 
udvikling.  □ 
Flemming  Klitgaard 
Ålborg  Ward 

fremme.  □ 
Erling  Stendal 
Allerød  Ward 


Erling  Stendal,  Allerød  Ward  (Foto:  Stendal). 


Brug  evangeliet  til  at 

løse  udfordringerne 

Vi  er  medlemmer  af  en  vid- 
underlig kirke,  her  lærer  vi 
hvordan  tingene  skal  gøres 
rigtigt.  I  Unge  Mænd  og  Un- 
ge Piger  lærer  den  opvoksen- 
de ungdom,  hvordan  tingene 
skal  starte  rigtigt,  hvordan 
man  går  ud  sammen,  bag- 
grunden for  et  rigtigt  forel- 
skelse og  en  god  forlovelse, 
indgåelse  det  rigtige  ægteskab 
i  Herrens  tempel.  Alle  dispo- 
sitioner gennemtænkes,  basis 
er  altid  familiens  ve  og  vel. 
Selv  om  begge  ægtefæller  ar- 
bejder hårdt  i  sine  jobs  kom- 
mer familien  alligevel  først. 
Bøn  og  læsning  i  skrifterne 
nyder  stor  fremme,  forholdet 
mellem  ægtefællerne  udvikler 
sig  fortsat  med  udgangspunkt 
i  det  åndelige,  hjemmet  bliver 
et  harmonisk  sted,  eller  den 
hellige  ramme,  som  Herren 
oprindelig  havde  tiltænkt  det- 
te. Alle  holder  sammen  og 
selv  om  samfundets  luner  og 
ugudelighed  florerer,  så  styr- 
kes familiens  bånd  alligevel. 
Man  lader  ingen  i  stikken. 
Også  her  gå  tiden  og  lige 


pludselig  forlader  børnene  til 
sidst  hjemmet,  en  for  en,  og 
far  og  mor  er  igen  alene.  Men 
de  har  hinanden  at  tale  med, 
at  stole  på,  sørge  for,  opmun- 
tre og  velsigne.  Livets  efterår 
er  der  lige  pludselig,  man  ser 
tilbage  med  tilfredshed  og 
med  glæde.  I  alle  disse  år  har 
der  været  gensidig  loyalitet. 
Man  har  taget  hensyn  til  hin- 
anden og  behandlet  hinanden 
høfligt.  I  dette  efterår  opstår 
der  nu  en  vis  mildhed,  som  er 
et  resultat  af  et  helligt  fælles- 
skab. Begge  ved  nu,  at  døden 
kan  indtræffe,  og  at  den  som 
regel  vil  ske  for  den  ene  ad 
gangen,  men  begge  ved,  at 
denne  adskillelse  er  midlerti- 
dig, da  fællesskabet  er  bese- 
glet med  det  hellige  præste- 
dømmes myndighed.  Der  vil 
ske  en  smuk  og  sikker  genfo- 
rening. Det  er  Herrens  måde, 
og  det  kan  vi  læse  i  skrifterne. 
Når  vi  så  samtidig  stræber  ef- 
ter at  holde  vore  pagter,  leve 
retfærdigt  efter  bedste  evne 
og  ønske,  så  vil  Herrens  nåde 
og  barmhjertighed  komme  i 
tilgift.  Midtvejskrisen  vil  i  så- 
danne familier  ikke  nyde 


Gør  midtvejskrisen  til 
en  positiv  udfordring 

Kriser  kommer  og  går  her  i 
livet,  begyndende  med  fød- 
slen og  muligheden  for  at 
trække  vejret.  At  være  midt- 
vejs i  livet  giver  nok  en  dejlig 
mulighed  for  at  se,  om  de 
værdier,  man  har  bygget  sit 
liv  på,  holder,  eller  om  der 
skal  rettes  lidt  her  og  der.  For 
de  flestes  vedkommende  er 
børnene  nu  blevet  store,  og 
der  er  blevet  mere  tid  til  en 
selv,  og  min  personlige  me- 
ning er,  at  man  allerede  som 
ung  skal  gøre  sig  klart,  hvad 
man  vil  bruge  den  tid  til, 
samt  forberede  sig  på,  om  det 
er  uddannelse,  kurser  evt.  so- 
cialt arbejde,  man  ønsker  at 
prøve  kræfter  med.  For  dem, 
som  er  gift,  åbner  der  sig  nu 
pludselig  muligheder  for  at 
man  kan  få  mere  tid.  Jeg  tror 
på,  at  alle  kriser,  om  de  hed- 
der: Kan  jeg  trække  vejret  - 
Hjælp,  jeg  skal  i  skole  -  Jeg 
er  bare  teenager  -  Jeg  er  for- 
ælder -  jeg  er  enlig  -  jeg  er 
ægtefælle  -  jeg  er  midtvejs  -  i 
virkeligheden  er  ens.  Det  dre- 
jer sig  om  faser  i  ens  liv,  som 
skal  leves  igennem.  Og  ved  at 
øve  sig  i  aldrig  at  begrave  sig 
i  ordet  "krise",  men  i  stedet 
for  sige:  Her  er  jeg  nu,  hvilke 
fordele  giver  det  mig?  kan 
man  reducere  de  problemer, 
der  måtte  opstå,  til  at  være 
udfordringer  i  stedet,  og  det 
er  da  noget  nemmere  og  me- 
re positivt.  □ 

Birgit  Bendeke  Præsident- 
inde  for  København  Stavs 
Hjælpeforening 


KORT  SAGT: 

ILad  ikke  livet  blive 
"målet"  i  sig  selv 

2 Hav  tillid  til  Gud  -  og 
tag  sagen  i  egen 
hånd! 


3 Brug  evangeliet  til  at 
løse  udfordringerne 

4 Gør  midtvejskrisen 
til  en  positiv 
udfordring 

Kirkebøger 

-  en  guldgrube  af  oplysninger 

De  nyere  kirkebøger 


1 december  1812  udstedtes 
et  reskript,  der  medførte  at 
kirkebøger  før  og  efter  denne 
tid  er  væsentligt  forskellige. 

Efter  denne  tid  skulle  kir- 
kebøgerne føres  i  to  eksem- 
plarer, præstens  og  degnens, 
og  de  skulle  føres  på  fortrykte 
skemaer.  På  landsarkiverne  er 
det  degnens  eksemplar  man 
kan  se.  Skulle  man  ønske  det, 
kan  man  rekvirere  en  afskrift 
af  præstens  eksemplar,  som 
opbevares  andetsteds. 

Selv  om  disse  regler  ind- 
førtes kan  kirkebøgernes  ind- 
hold og  udformning  dog  sta- 
dig være  vidt  forskellig.  Dog 
er  det  sådan  at  der  nu  var  be- 
stemmelse om,  hvad  der  skul- 


le stå  ved  de  forskellige  ind- 
førsler. 

Kirkebøgernes 
udformning 

Kirkebøgerne  var  inddelt  i 
følgende  afsnit: 

Fødte:  Oplysninger  om 
barnets  fødsel,  dåb,  forældre, 
faddere. 

Konfirmerede:  Oplysninger 
om  konfirmanden,  konfirma- 
tionsdato  og  skudsmål  i 
kundskab  og  opførsel.  Ofte 
opholdssted  og  forældre. 

Copulerede  (viede):  Oplys- 
ninger om  ægteparret,  ofte 
med  fødested,  -dato  og  foræl- 
dre, vielsesdato  og  forlovere. 

Døde:  Døds-  og  begravel- 


sesdato,  navn,  af  og  til  også 
forældres  og/ eller  ægtefælles 
navn,  bopæl  og  af  og  til  også 
dødsårsag. 

Til-  og  afgangslister:  Her 
registreredes  ankomst-  eller 
afrejsedato,  navn,  håndtering 
samt  sidste  eller  kommende 
opholdssted. 

Jævnførelsesregistre:  Sam- 
ling af  alle  oplysninger  (dåb, 
konfirmation,  vielse,  død)  om 
den  enkelte  person,  hvis  det 
altså  skete  i  samme  sogn. 
Desværre  er  disse  lister  kun 
sjældent  ført,  så  de  er  brugba- 
re. 

Kirkebøgerne  efter  1812  er 
lette  at  gå  til.  Da  de  stort  set 
er  opbygget  på  den  samme 


måde  er  de  lette  at  finde 
rundt  i.  Det  problem,  der  her 
kan  begrænse  slægtsforskeren, 
er  som  i  de  ældre  kirkebøger, 
den  gotiske  skrift.  Er  man  ik- 
ke vant  til  den,  kan  det  være 
svært  at  læse  de  oplysninger, 
der  er  anført. 

I  forbindelse  med  slægts- 
forskning er  det  altid  en  god 
idé  at  sætte  sig  godt  ind  i  den 
gotiske  skrift.  Der  findes 
mange  udmærkede  kurser, 
man  kan  gennemføre  hjem- 
me eller  f.eks.  på  aftenskole. 
Hvis  man  lærer  sig  selv  at 
skrive  gotisk,  er  det  let  bagef- 
ter at  læse  gotisk. 

Når  man  er  nogenlunde 
fortrolig  med  den  gotiske 

skrift,  åbner  en  ny  verden  af 
oplysninger  sig,  for  man  ser 
mere  og  føler  sig  mere  sikker. 
Af  og  til  er  man  heldig  at  stø- 
de ind  i  kirkebøger,  hvor  deg- 
nen eller  præsten  har  skrevet 
interessante  oplysninger  om 
personerne. 

I  Gudbjerg  kirkebog  fra 
Sydfyn,  som  nok  er  usædvan- 
lig, ses  interessante  tilføjelser 
ved  indførslerne  af  de  døde. 
Eksempler  herpå  kan  være: 
"Denne  unge  Pige  døde  i  sin 
Ungdoms  Blomst",  eller  "En 
meget  retskaffen  Mand,  altid 
svagelig".  Lidt  anderledes  var: 
"En  fortræffelig  Pige,  lige  ud- 
mærket ved  sjælden  Hæslig- 
hed som  ved  fortrinlig  Sæde- 
lighed". Bemærkningerne  kan 
også  være  negative,  som:  "En 
gammel  lodden  Skælm  og  en 
stor  Hykler",  eller  værre:  "I 
høj  Grad  nederdrægtig  som 
hele  hans  Familie".  De  sidste 
bemærkninger  vil  nok  ikke 
være  så  behagelige  at  finde 


for  en  slægtsforsker! 

Dateringer 

Især  i  de  ældre  kirkebøger 
kan  dateringen  være  vanske- 
lig at  gennemskue.  F.eks.  kan 
dateringen  ved  en  dåb  være 
anført  som  "3.  søndag  efter 
påske",  "Dom:  7  p  Trin",  el- 
ler "Dom:  Sexagesima".  Der 
findes  mange  ekspempler  på 
denne  form  for  navngivning 
af  dage,  der  umiddelbart  kan 
være  vanskelig  at  gennem- 
skue. 

Ved  hjælp  af  Bauers  kalen- 
der, som  findes  på  arkiverne, 
og  som  kan  købes,  kan  man 
bryde  "koden".  Kirken  har 
også  i  USA  udgivet  bøger, 
der  kan  hjælpe  med  at  finde 
ud  af  den  nøjagtige  dato.  An- 
visninger på,  hvordan  dette 
gøres,  findes  i  de  pågældende 
bøger. 

Tilgængelighed 

Kirkebøgerne  er  tilgængeli- 


ge på  landsarkiverne  50  år  ef- 
ter, at  de  er  udskrevne.  Det 
vil  sige,  at  en  kirkebog,  der  er 
færdigskrevet  i  1945,  først 
bliver  tilgængelig  i  1995,  selv 
om  den  blev  påbegyndt  alle- 
rede i  1920.  Protokoller,  der 
udelukkende  indeholder  op- 
lysninger om  døde  og  begra- 
vede, bliver  dog  tilgængelige 
allerede  efter  1 0  år. 

Det  er  vigtigt,  at  man,  før 
man  går  i  gang  med  kirkebø- 
gerne, sørger  for  at  få  så  man- 
ge oplysninger  som  muligt  fra 
de  personer  i  slægten,  som 
stadig  er  i  live.  Så  kan  man 
ofte  komme  så  langt,  at  man 
ikke  støder  ind  i  problemer 
med  utilgængelige  kirkebøger. 

Andre  kilder 

Selv  om  kirkebøgerne  er  så 
fin  en  kilde  for  slægtsforske- 
ren,  vil  det  altid  være  en  for- 
del også  at  bruge  andre  kil- 
der. Folketællinger,  lægdsrul- 
ler,  skifteprotokoller  og  lig- 


nende kan  være  vældig  gode 
til  at  bekræfte  oplysninger  og 
til  at  tilføje  nye,  som  man  ik- 
ke kan  få  på  anden  vis.  Disse 
kilder  kan  hjælpe  med  at  gø- 
re slægten  mere  "levende".  □ 
Lisbeth  V.  Andersen 

CANADA 

-  et  sted,  hvor  Herrens  Ånd  udgydes  stærkt 


Ældste  Steen  Gershøj  Petersen,  Donni  Lyn  Williams,  Ann  Williams  (begge  fra  Grenada)  og  ældste 
Gagan,  taget  efter  dåben  (Foto:  Petersen). 


The  Canada  Toronto  Mis- 
sion -  a  mission  of  excel 
lence  -  banneret  var  det  første 
jeg  så,  da  jeg  ankom  til  mis- 
sionshjemmet,  hvor  præsident 
og  søster  Smith  ventede  på 
os,  fortæller  Steen  Gershøj 
Petersen  fra  Roskilde  Ward. 
Jeg  fandt  senere  ud  af,  at  det 
ikke  var  nogen  overdrivelse. 
Fra  det  øjeblik  jeg  satte  foden 
i  Canada,  og  indtil  jeg  var 
hjemme  igen  2  år  senere,  fø- 
ler jeg,  at  Herren  har  velsig- 
net mig  mere  end  det  er  mu- 
ligt at  beskrive. 

Biskop 

Hyrum  W.  Smiths  ord 


Efter  et  stykke  tid  på  missi- 
on hørte  jeg  en  tale  af  biskop 
Hyrum  W.  Smith  fra  Utah  ci- 
teret, hvor  han  sagde: 

"Der  findes  ingen  tilfældig- 
hed eller  skæbne  som  kan 
overvinde,  hindre  eller  kon- 
trollere det  faste  beslutning 
hos  målbevidst  sjæl". 

Han  sagde  også: 

"En  forhindring  er  noget 
man  ser,  når  man  tager  sine 
øjne  væk  fra  målet". 

Fokuser  på  din 
mission  og  intet  andet 

-  Disse  to  citater  har  hjul- 
pet mig  med  at  fokusere  fuld- 
stændigt på  min  mission  og 


intet  andet  i  de  sidste  2  år.  Og 
på  grund  af  dette  har  jeg  også 
modtaget  store  åndelige  ople- 
velser. 

-  Da  jeg  havde  været  i  Ca- 
nada i  omtrent  5  måneder, 
bankede  vi  en  dag  på  døre, 
som  vi  normalt  gør  om  mor- 
genen. En  baby-sitter  åbnede, 
og  fortalte,  at  familien  ville 
være  interesseret,  hvis  vi  kom 
tilbage  en  anden  dag,  fortæl- 
ler Steen. 

Baptist-teologistuderende 
døbt 

-  Tre  dage  senere  kom  vi 
så  tilbage.  Familien  var  nu 
hjemme,  men  det  viste  sig,  at 


manden  havde  studeret  i  3  år 
for  at  blive  præst  i  baptistkir- 
ken. Vi  fortalte  dem  dog  sta- 
digvæk først  om  Mormons 
Bog,  som  de  havde  hørt  om. 
Bagefter  tog  vi  igen  afsted,  da 
vi  havde  andre  aftaler.  Men 
inden  vi  gik,  lavede  vi  en  af- 
tale for  de  seks  lektier,  som  vi 
ville  undervise  dem  i  i  løbet 
af  1  1/2  uge.  De  var  meget 
begejstrede  for  Kirkens  lær- 
domme, men  var  stadigvæk 
ikke  sikre  på,  om  dette  var 
det  rigtige  for  dem.  De  fandt 
selvfølgelig  ud  af,  at  Kirken 
var  sand,  og  den  19.  august 
1990  blev  Michael  Daw  først 
døbt,  hvorefter  han  kom  op 
af  vandet,  modtog  Helligånd- 
ens gave  og  på  samme  tid 
Det  Aronske  Præstedømme. 
Efter  at  have  modtaget  disse 
velsignelser  gik  han  igen  ned  i 
vandet,  hvor  han  døbte  sin 
kone  Pamela  Daw. 

Indianerkvinde  døbt 

-  En  anden  stor  oplevelse 
var,  da  vi  mødte  Margraet 
Oreilly,  som  var  en  87  årig 
indiansk  kvinde,  der  havde 
svaret  på  en  reklame  i  fjern- 
synet om  en  gratis  Mormons 
Bog.  Vi  besøgte  hende  om 
lørdagen,  hvor  vi  underviste 
hende  i  den  første  diskussion, 
fortæller  br.  Petersen  fra  Ros- 
kilde Ward. 

Dåbstale  på 
objibve-sproget 

-  Hun  accepterede  alt  det 
vi  fortalte  hende,  og  blev 
døbt  4  dage  senere.  Dåbsmø- 
det  var  meget  specielt,  da  vi 
havde  inviteret  nogle  indiane- 
re, som  det  viste  sig,  at  hun 
var  i  familie  med.  Søster 
Weetunk  gav  en  tale  på  Ob- 

Artikel  i  Holbæk  Amts  Venstreblad  fra  ons- 
dag dl  2.2. 1992,  som  Steen  Gershøj  Petersen 
selv  tog  skridt  til  (Foto:  Petersen). 


jibve,  som  er  deres  egei 
Åndens  tilstedeværelse 
neget  tydelig,  og  det  v; 


;et  sprog, 
var 


meget  tydelig,  og  det  var  ty- 
deligt at  se,  den  lykke,  det 
gav  Margraet  ved  endelig  at 
have  fundet  sandheden. 

Lært  at  bruge 
evangeliets  kundskab 
i  sit  eget  liv 

-  Jeg  er  også  selv  vokset  i 
min  begejstring  for  evangeliet. 
For  det  første  ved  jeg,  at  Gud 


lever,  at  Jesus  Kristus  er  Hans 
Søn  og  vor  Forløser.  Joseph 
er  en  sand  Guds  profet,  og 
han  oversatte  Mormons  Bog 
som  er  Guds  ord.  Mest  vigti 
for  mig  er  det,  at  jeg  nu  har 
lært  at  bruge  denne  viden  i 
mit  eget  liv  til  at  gøre  mig 


mit  eget  liv  til  at  gøre  mig 
selv  og  alle  omkring  mig  lyk- 
kelige. □ 

Steen  Gershøj  Petersen 
Roskilde  Ward 

HJÆLPEFORENINGEN 
ÆRER  TAPPERT 
AIDS-OFFER 


Florence  Hansen  med  en  model  statuen,  som  afbilleder  AIDS-ofret 
Kimberly  Bergalis  før  hun  blev  ramt  (Foto:  Church  News). 


Søstre  fra  Hjælpeforenin- 
gen i  Fort  Pierce  Ward  i 
West  Palm  Beach  Florida 
stav  planlægger  at  fejre  Hjæl- 
peforeningens 1 50-årsdag  ved 
at  rejse  en  statue  af  Kimber- 
ley  Bergalis,  som  er  død- 
smærket af  AIDS. 

Ramt  af  AIDS 
ved  tandlægebesøg 

Kimberley  Bergalis,  der  er 
23  år  gammel,  og  som  kom- 
mer fra  Fort  Pierce,  var  en  af 
fem  patienter,  som  blev  smit- 
tet med  AIDS-virus  efter  et 
besøg  hos  en  tandlæge,  som 
siden  selv  er  død.  Siden  da 
har  hun  kæmpet  for  indførel- 
se af  tvungen  AIDS-test  for 
medarbejdere  i  sundhedssek- 
toren. 

Ideen  opstået 

i  Hjælpeforeningen 

Janie  Queen,  som  for  nylig 
er  blevet  afløst  som  hjælpefo- 


renings-præsidentinde  i  war- 
det,  siger:  -  Vi  syntes  det  ville 
være  dejligt,  hvis  der  var  no- 
get her,  som  hele  tiden  kunne 
minde  os  om  Kim,  og  hvad 
hun  prøver  at  nå. 

-  Vi  ønsker,  at  statuen  skal 
vise,  at  man  kan  være  et  ek- 
sempel for  verden,  kæmpe  for 
en  sag  og  så  vinde,  siger  sø- 
ster Queen,  som  nu  er  infor- 
mationsformidler i  wardet. 

Søster  Queen  forsætter:  - 
Vi  ønskede  at  yde  tjeneste  i 
samfundet  i  forbindelse  med 
Hjælpeforeningens  1 50-års 
dag,  og  det  var  så  denne  idé, 
som  vi  fik.  Vi  prøver  at  invol- 
vere kvinder  pga.  det,  som 
Kim  gør  for  kvinder.  Kim  er 
en  meget  modig  ung  pige. 

Andre  organisationer 
involveret 

Efter  ideens  undfangelse 
spredte  begejstringen  sig  til 
andre  samfundsorganisatio- 


ner, og  især  til  kvindeorgani- 
sationer. Midlerne  kommer 
gennem  disse  samfundsorga- 
nisationer. 

Wardets  Hjælpeforening 
har  givet  opgaven  med  at 
skabe  denne  legemsstore 
broncestatue  til  skulptøren 
Florence  Hansen,  som  er 
medlem  af  Kirken  og  som 
kommer  fra  Utah.  De  ca. 
90.000  kr.  som  projektet  ko- 
ster, vil  blive  rejst  af  organisa- 
tioner i  lokalsamfundet. 

Ønsker  at  indsamle 
50  millioner  kroner 

Disse  organisationer  håber 
også  at  rejse  ca.  50  millioner 
til  AIDS-forskning  og  til 
hjælp  for  mennesker,  som  er 
ramt  af  AIDS. 

Afsløret  17.  marts 

Statuen  blev  afsløret  den 
17.  marts  som  et  led  i  festlig- 
holdelsen af  grundlæggelsen 
af  Hjælpeforeningen  i  Nau- 
voo.  Den  særlige  musik  til 
dette  program  er  blevet  kom- 
poneret af  komponisten  Jani- 
ce  Kapp  Perry,  som  er  med- 
lem af  Kirken,  og  som  også 
har  sagt  ja  til  at  hjælpe  med  i 
dette  projekt. 

Hjælp  til 

undersøgelser,  medicin 
og  hospitalsudgifter 

De  penge,  som  er  blevet 
rejst  i  dette  projekt  vil  hjælpe 
med  til  at  virkeliggøre  Kim- 
berley Bergalis'  mål  i  kampen 
mod  AIDS.  Hun  vil  gerne 
skaffe  penge  til,  at  medarbej- 
dere i  sundhedssektoren  kan 
træde  frem  for  at  blive  under- 
søgt, penge  til  forskning  for  at 
finde  bedre  medikamenter  til 
en  lavere  pris  for  AIDS-pa- 
tienter,og  tilvejebringe  penge 
til  mennesker,  som  har  behov 


for  finansiel  støtte  til  medicin, 
eller  hospitalshjælp. 

-  Hjælpeforeningen  er  en 
barmhjertigheds-organisation , 
som  er  serviceorienteret.  Vi 
kan  forhåbentlig  gennem  det- 
te projekt  lette  nogle  af  de  li- 
delser og  smerter,  som  disse 
mennesker  gennemgår,  siger 
søster  Queen. 

Familien  er  glade 
for  projektet 

Kimberley  Bergalis'  far, 
George  Bergalis,  sagde,  at  fa- 
milien var  meget  glade  for 
projektet.  -  Jeg  synes,  at  det 
er  en  stor  hyldest  til  Kimber- 
ley, udtalte  han  til  Associated 
Press. 

Som  hun  var 

Statuen  vil  forestille  Kim- 
berley Bergalis,  som  hun  var, 
før  hun  blev  ramt  af  AIDS, 
siddende  på  en  sten,  tegnen- 
de. Det  er  også  hensigten  at 
lave  mindre  bordudgaver  af 
statuen,  som  kan  indbringe 
midler. 

-  Jeg  spurgte  hende,  hvor- 
dan hun  ville  portrætteres,  og 
det  var  sådan  hun  ønskede 
det,  sagde  Florence  Hansen. 

Kimberley  Bergalis  opda- 
gede, at  hun  havde  AIDS  lige 
før  hun  tog  eksamen  som  20- 
årig.  Hun  har  to  søstre  og  bor 
hjemme  hos  sine  forældre.  □ 
Church  News 

I mange  år  har  Kirkens  ge- 
neralautoriteter og  apostle 
sat  foden  på  den  danske  jord 
og  har  profeteret  om  en  stør 
høst  af  sjæle  og  en  vækst  i 
Kirken,  som  aldrig  er  set  før. 

I  1 992  er  disse  løfter  og 
velsignelser  blevet  en  del  af 
Den  Danske  Missions  visio- 
ner og  mål.  Der  vil  ske  mira- 
kler i  år,  og  miraklerne  er  al- 
lerede begyndt. 

Femten  sjæle  er  kommet 
til  Kristus  gennem  dåbens 
vande,  hvilket  er  det  bedste 
dåbstal  i  en  januar  måned  i 
femten  år.  Medlemmer  og 
missionærer  har  stået  sam- 
men i  indførelsen  i  fælles- 
skabet og  i  det  opsøgende  ar- 
bejde for  dem,  som  er  rede  til 
at  høre  evangeliet,  mere  nu 
end  nogensinde  før. 

Vækst  i  grenene 

Medlemmerne  i  de  forskel- 


lige grene  i  Danmark  har  væ- 
ret lige  så  aktive  med  at  ræk- 
ke hånden  frem  til  undersøge- 
re og  nyomvendte  som  i  de 
forskellige  wards. 

Frederikshavn,  Nykøbing 
Falster,  Skive,  og  Sønderborg 
har  alle  oplevet  en  vækst  i 
antallet  af  medlemmer  gen- 
nem dåb  i  januar  måned. 
Hver  dåb  sin 
særlige  baggrund 

Der  findes  femten  særlige 
historier  bag  disse  femten 
dåb,  og  de  bærer  vidnesbyrd 
om,  hvordan  Herrens  værk 
bevæger  sig  hurtigt  fremad  og 
hvor  nødvendigt  arbejdet  er 
her  i  Danmark. 

Thomas  Andersens  om- 
vendelseshistorie er  et  eksem- 
pel herpå.  Han  er  nu  medlem 
af  Esbjerg  Ward.  Han  var  i 
færd  med  at  undersøge  en  an- 
den religion  og  reagerede  ik- 
ke særlig  positivt,  da  missio- 


Ældste  Johansen,  Thomas  Andersen,  nydøbt,  Ældste 
Wilhelm  og  Lars  Kjær,  venskabsformidler  (Foto:  Den 
Danske  Mission). 


nærerne  bankede  på  hans 
dør.  Senere  bankede  en  nyan- 
kommet missionær,  der  arbej- 
dede sammen  med  et  med- 
lem, ved  et  tilfælde  på  hans 
dør,  og  nu  var  tidspunktet  rig- 
tigt. Thomas  fik  senere  et  vid- 
underligt vidnesbyrd  om 
sandheden  af  evangeliet  og 
blev  snart  døbt. 

Lad  os  være  ét 

"Et  stort  og  vidunderligt 


værk"  går  fremad  i  Danmark. 
Gud  er  en  miraklernes  Gud, 
og  disse  mirakler  sker  i  Dan- 
mark i  dag.  Tiden  er  nu  inde 
for  medlemmer  og  missionæ- 
rer i  Danmark  til  at  have  "eet 
sind  og  ...  et  hjerte  ...  og  være 
forenede  i  alle  ting"  (2  Ne. 
1:21),  så  vi  kan  høst  de  vel- 
signelser, som  Herren  er  ivrig 
efter  at  udgyde  over  os.  Må 
Gud  velsigne  os  i  vore  an- 
strengelser. □ 
Den  Danske  Mission 


UD  I  SAMFUNDET 


Den  glade  klovn  til  Falck  (Foto:  Jepsen). 


I år  fylder  Hjælpeforeningen 
1 50  år,  og  vi  fejrer  begiv- 
enheden ved  at  gøre  tjeneste  i 
vore  lokale  samfund.  Formå- 
let er  at  søstre  i  Hjælpefore- 
ningen kan  være  med  til  at 
styrke,  opbygge  og  forskønne 
det  samfund  vi  lever  i,  samti- 
dig med  at  søstrene  lærer  at 
begå  sig  i  verden  med  vore 
standarder  og  principper. 

Søstrene  i  hjælpeforenin- 
gen har  være  meget  positive 
her  i  4.  ward,  og  vi  er  ivrige 
efter  at  være  med  i  dette  pro- 
jekt, og  vi  er  i  fællesskab 
kommet  frem  til,  hvor  vi 
kunne  tænke  os  at  gøre  en 
indsats,  siger  Birgit  Jepsen, 
som  er  præsidentinde  for 
Hjælpeforeningen  i  Køben- 
havns 4.  ward. 

Tøjdyr  til  Falck 

-  Vi  har  som  tjenestepro- 
jekt bl.a.  valgt  at  sy  tøjdyr, 
som  vi  vil  forære  til  Falck, 


der  så  kan  give  dem  videre  til 
syge  børn,  som  en  trøster,  når 
de  skal  køre  i  ambulance,  si- 
ger Else  Knudsen,  som  leder 
netop  dette  projekt. 

-  Vi  har  valgt  at  sy  en 
klovn.  I  første  omgang  har  vi 
sat  et  mål  på  100  stk.  og  vi  er 
allerede  godt  i  gang  med  de 
første,  slutter  Else  Knudsen. 

Teater  og  musik 

til  gamle  og  ensomme 

-  Vi  har  planer  om  at  sætte 
et  skuespil  op,  og  opføre  det 
for  f.eks.  plejehjemsbeboere, 
siger  Irma  Nielsen,  som  er  le- 
der af  denne  gruppe. 

1 50-årsdagen  fejres  med  en 
fest  d.  17.  marts,  og  her  vil 
der  blive  lagt  vægt  på  det  hi- 
storiske perspektiv.  Vi  ser 
frem  til  de  kommende 
hjemkundskabsaftener,  hvor 
disse  ting  skal  føres  ud  i  livet, 
slutter  Birgit  Jepsen.  □ 
Redaktionen 

Sjovt,  sundt  og  godt  fællesskab 


Spencer  W.  Kimball,  længst  til  højre,  står  her  sammen  med  LDS  Academy  holdet,  der  var 
kendt  som  en  hård  modstander  på  jordbane  (Foto:  Church  News). 


December  1991  var  100- 
året  for  basketball  i  Kir- 
ken, en  sportsgren,  som  man- 
ge tusinde  af  Kirkens  med- 
lemmer har  deltaget  i  og  nydt 
siden  begyndelsen  af  1900- 
tallet. 

Overalt  i  Kirken 

Basketball  er  et  spil,  som 
meget  ofte  er  forbundet  med 
vores  tro,  når  andre  menne- 
sker tænker  på  Kirken,  efter- 
som vore  aktivitetssale  i  de 
fleste  kirkebygninger  i  USA 
og  Canada  også  fungerer  som 
basketball-baner.  På  verdens- 
plan har  nogle  af  de  større 
kirkebygninger  også  en  akti- 
vitetssal  eller  et  andet  flerfor- 


målsrum,  som  kan  benyttes 
til  basketball.  I  nogle  varme 
lande  er  der  bygget  udendørs- 
baner  ved  siden  af  kirkebyg- 
ningen. 

Hvor  man  end  spiller  ba- 
sketball, så  er  det  et  godt  red- 
skab til  en  masse  sjov,  til  en 
bedre  fysik  og  giver  et  godt 
fællesskab.  Det  kan  påvirke 
den  enkeltes  liv  -  til  det  bedre 
eller  til  det  værre  -  afhængig 
af  den  indstilling  og  opførsel, 
som  deltagerne  udviser. 

Mere  end  en 

halv  million  spillere 

I  1990  regnede  man  med, 
at  mere  end  550.000  menne- 
sker spillede  basketball  i  kir- 


ke-sponsoreret regi  over  hele 
verden.  Dette  tal  omfatter  bå- 
de unge  mænd,  unge  kvinder 
og  voksne  mænd  og  kvinder. 

Joseph  Smith  og 
Brigham  Young  viste 
vejen  for  sport 
i  Kirken 

Denne  interesse  for  at  del- 
tage i  basketball  og  andre 
sportsaktiviteter  går  langt  til- 
bage. Bob  Leake,  der  for  ny- 
lig hjalp  til  med  til  at  indsam- 
le oplysninger  om  kirkesport  i 
forbindelse  med  en  artikel  til 
"Encyclopedia  of  Mormo- 
nism"  siger  bla.  a.  at  kirken 
blandt  forskellige  trosretnin- 
ger er  gået  foran  med  sin  in- 


teresse for  sport  og  god  kon- 
di. Profeten  Joseph  Smith  var 
dygtig  til  at  løbe,  bryde,  træk- 
ke stok  og  spille  bold.  Præsi- 
dent Young  opmuntrede  til 
bygningen  af  særskilte  sports- 
haller, som  senere  blev  gjort 
til  en  del  af  kirkebygningen 
og  kaldt  kultursalen  -  efter  de 
hellige  slog  sig  ned  i  Salt  La- 
ke  dalen. 

En  del  af 

programmet  omkring 
århundredskiftet 

Deltagelse  i  sport  skete  i 
Kirken  i  1800-tallet  i  uformel 
sammenhæng.  I  1901  blev 
der  i  Salt  Lake  dalen  indført 
en  årlig  sportsdag,  som  om- 
fattede baseball  og  andre  spil. 
I  1906  blev  basketball  føjet 
til,  og  i  1911  begyndte  man 
at  konkurrere  på  wards-  og 
stavsplan.  Og  i  årene  fra 
1910  til  1920  spredte  spillet 
sig  i  Kirken. 

Første  retningslinier 
i  1922 

I  1922  udsendte  Kirkens 
ledere  de  første  retningslinier 
for  sport.  I  1 926  omfattede 
holdsporten  basketball,  base- 
ball, amerikansk  fodbold, 
fodbold  sammen  med  indivi- 
duelle og  to-mands-aktiviteter 
såsom  hiking,  camping,  ten- 
nis, svømning,  skøjteløb, 
dans,  kælkning  og  golf,  som 
der  blev  opmuntret  til  og  or- 
ganiseret gennem  GUF. 

På  den  tid  blev  der  tilsyne- 
ladende også  lagt  en  vis  vægt 
på  en  god  sportsånd.  En  leder 
sagde:  "Spil  fair,  men  spil 
hårdt.  Vind,  hvis  du  kan,  tab 
hvis  du  må,  men  tag  et  neder- 
lag uden  at  kny"  (MIA  Rec- 

reation  Bulletin  1926,  s.  51). 

Kirkens  ledere  har  under- 
vist i,  at  glæden  ved  at  spille 
skulle  være  den  motiverende 
kraft  i  en  aktivitet  -  et  råd, 
som  har  lydt  lige  siden. 

Stor  vækst  efter 
2.  verdenskrig 

Kirkeomspændende  sport- 
sturneringer  blev  indledt  efter 
2.  verdenskrig  og  blomstrede 
fra  1950  til  1970. 1  1954  del- 
tog der  1250  basketballhold 
og  i  1962  var  dette  tal  nået 
op  på  mere  end  3500  basket- 
ballhold med  mere  end 
50.000  spillere. 

Kirkens  verdensomspæn- 
dende vækst  i  1960'erne  gjor- 
de det  upraktisk  og  dyrt  at 
fortsætte  med  kirkeomspæn- 
dende aktiviteter. 

Basketball  påvirker 
Kirkens  billede 
udadtil  positivt. 

I  midten  af  1900-tallet 
hjalp  basketball  med  til  at 
styrke  det  positive  billede  af 
Kirken.  Nogle  missioner  satte 
hold  sammen  af  missionærer, 
som  deltog  i  lokale  turnerin- 
ger, og  det  gjorde  meget  for 
at  introducere  Kirken  og 
fremme  de  gode  forbindelser 
mange  steder  i  verden. 

I  1971  bekendtgjorde  Kir- 
kens ledere,  at  sporten  skulle 
fremhæves  på  det  lokale  plan 


-  med  mulighed  for  at  spille 
regionalt,  multiregionalt  eller 
i  områder  -  samt  at  holdene 
ikke  længere  skulle  rejse  til 
Salt  Lake  City  for  at  konkur- 
rere på  kirkeplan.  Deltagelsen 
i  turneringer  er  blevet  be- 
grænset til  det  multiregionale 
spil  på  grund  at  hensynet  til 
tid  og  udgifter. 

Lagt  ind  under 
aktivitetskomiteen  i  1977 

Efter  1977  er  koordinatio- 
nen af  Kirkens  sport  blevet 
begrænset  til  stavens  eller 
wardets  aktivitetskomité,  der 
handler  under  præstedøm- 
mets ledelse.  Der  kan  således 
kaldes  sportsledere  på  områ- 
de, multiregional  eller  regio- 
nal basis.  Efter  de  første  ret- 
ningslinier blev  udsendt  1 922 
har  Kirken  fortsat  udarbejdet 
instruktioner  og  retningslinier 
for  basketball  og  andre 
sportsgrene  i  Kirken.  Der  har 
altid  været  lagt  vægt  på  en 
bred  deltagelse  og  en  god 
sportsånd. 

"Sportsprogrammer  bør  til- 
vejebringe mulighed  hele  året 
for  at  deltage  og  bør  omfatte 
mange  forskellige  former  for 
sport  både  individuel  og 
holdsport.  Alle,  som  ønsker 
at  deltage,  bør  have  mulighed 
derfor."  (Physical  Fitnes 
Sports,  and  Recreation  Ma- 
nual, 1983,  s.  17). 


En  personlig  erfaring 

Mange  deltagere  i  sport  i 
Kirken  kan  genkende  sig  selv 
i  denne  unge  mand,  som  al- 
drig helt  kunne  kvalificere  sig 
til  at  spille  med  på  skolens 
basketball-hold,  og  som  her 
fortæller  om  de  positive  min- 
der, han  fik  under  sit  spil  i 
Kirken  som  ung: 

"Det  skete  ofte  i  de  første 
år,  at  vi  ikke  vandt  ret  mange 
kampe,  men  vi  udviklede  vo- 
res venskab,  og  vi  havde  det 
altid  sjovt.  Spillet  var  velorga- 
niseret, og  der  var  ofte  mange 
tilskuere  i  form  af  forældre, 
venner  og  andre  medlemmer 
af  wardet.  Det  var  altid  spæn- 


dende, når  medlemmer  af  bi- 
skoprådet kom  og  så  på. 

Når  vi  gik  på  banen,  var  vi 
nervøse,  med  vi  glemte  hur- 
tigt vore  'sommerfugle',  mens 
vi  løb  frem  og  tilbage  på  ba- 
nen. Alle  spillede  med  uanset 
evnerne.  Det  var  rart  at  vin- 
de. Vores  træning  var  fyldt 
med  meget  sjovt  og  lidt  ind- 
læring. Basketball  bragte 
mennesker  ud  til  Kirken,  som 
ellers  ikke  havde  meget  at  gø- 
re med  Kirken.  Jeg  mener,  at 
det  fællesskab,  som  de  nød 
sammen  med  andre  unge 
havde  en  positiv  virkning  på 
dem.  Det  håber  jeg."  □ 
Church  News 


Unge  piger  fra  Salt  Lake  spiller  her  sammen 
(Foto:  Ravell  Call). 

En  gang  i  september  må- 
ned 1991  kom  Eva  Chri- 
stensen fra  Helsingør  Gren 
hjem  og  fortalte,  at  klasse- 
kammeraterne havde  grinet 
lidt  af  hende  i  forbindelse 
med  erhvervsvejlederens  be- 
søg i  klassen,  hvor  hun  havde 
givet  udtryk  for,  at  hun  godt 
kunne  tænke  sig  at  komme  i 
praktik  som  professionel  fod- 
boldspiller. Erhvervsvejlede- 
ren kunne  ikke  hjælpe  der, 
men  kunne  hun  selv  finde  på 
noget,  så  var  det  helt  i  orden. 

"Kan  ikke 
lade  sig  gøre" 

-  Deres  første  kommentar 
var,  nej,  det  kan  ikke  lade  sig 
gøre,  siger  Eva.  Men  her  kun- 
ne far  hjælpe.  Benny  Chri- 
stensen, som  er  grenspræsi- 
dent  i  Helsingør  Gren,  og 
som  var  biskop,  da  Allerød 


Ward  og  Helsingør  Gren  blev 
det,  er  til  daglig  politiassistent 
i  Helsingør,  og  han  siger: 

-  En  af  mine  bekendte  er 
søn  af  en  tidligere  landsholds- 
spiller og  professionel  i  Ata- 
lanta  i  Italien,  Flemming 
Nielsen,  der  nu  er  sportsre- 
daktør ved  B.T.  Da  han  tidli- 
gere havde  skaffet  en  trøje  fra 
AC.Milan  til  Eva,  så  tænkte 
jeg,  at  han  sikkert  også  kunne 
skaffe  Eva  en  uge  i  praktik  i 
Italien. 

Ikke  langt 
til  handling 

Derefter  var  der  ikke  langt 
fra  tanke  til  handling,  og  hel- 
digvis syntes  Flemming  Niel- 
sen, at  det  var  en  god  idé, 
hvilket  mundede  ud  i,  at  Eva 
Christensen  sammen  med  sin 
far  i  januar  i  år  tog  på  en 
uges  ophold  i  Rom  hos 


boldklubben  "S.S  Lazio", 
som  p.t.  er  den  førende  klub  i 
Italien.  Holdet  har  en  impo- 
nerende målscore  på  27-1  da 
vi  kom.  De  havde  tabt  1 
kamp,  spillet  3  uafgjort  og 
vundet  resten.  Den  kamp  vi 
overværede  den  1 .  februar 
blev  også  vundet  2-0. 

God  modtagelse 

-  Klubben  tog  vældig  godt 
imod  os,  selvom  der  var  nog- 
le sprogproblemer,  idet  en- 
gelsk åbenbart  ikke  er  noget 
man  terper  ret  meget  i  Italien, 
men  der  var  dog  et  par  af  pi- 
gerne, der  kunne  lidt  engelsk, 
så  det  gik  endda,  siger  Benny 
Christensen. 

-  Vi  klarede  os  mest  med 
fagter,  og  kneb  det,  så  fik  de 


tat  i  en  af  pigerne  som  kunne 
lidt  engelsk.  Så  det  gik  godt. 
Jeg  fik  lært  fem  eller  seks  ita- 
lienske ord  og  de  fik  lært  et 
par  danske,  siger  Eva. 

I  træning  eller  ej? 

Der  var  træning  i  klubben 
mandag,  onsdag  og  torsdag 
aften,  og  det  var  selvfølgelig 
med  en  smule  nervøsitet,  at 
Eva  mødte  op  på  stadion,  for 
hvordan  ville  hun  nu  klare  sig 
overfor  disse  toptrænede  spil- 
lere, nu  hvor  hun  havde  ligget 
stille  et  stykke  tid  efter  sæson- 
afslutningen. Men  heldigvis 
viste  det  sig,  at  der  ikke  var 
nogle  problemer. 

-  Deres  løbetræning  var 
lidt  hård,  men  selv  om  jeg  ik- 
ke havde  spillet  et  stykke  tid, 


fod- 


Ærø  Christensen  klar  til  kamp  (Foto:  Christensen). 

Her  må  man  vidst  hellere  passe  på,  det  er  Rom  og  ikke  Helsingør  (Foto:  Christensen). 


så  gik  det  alligevel,  fortæller 
Eva. 

Mandag  og  torsdag  gik 
med  træning,  og  onsdag  aften 
spillede  holdet  mod  et  herre- 
hold. Her  fik  Eva  lov  til  at 
spille  hele  2.  halvleg. 

Roser  til  fjenden 

-  Vi  fik  alle  en  rød  rose  af 
herreholdet,  da  vi  var  kom- 
met ind  på  banen.  De  stillede 
sig  op  på  en  række  og  løb  så 
over  til  hver  af  pigerne  med 
den  røde  rose,  fortæller  Eva 
leende. 

-  Det  var  et  ufint  trick  fra 
herreholdets  side,  da  de  inden 
kampen  overrakte  hver  enkelt 
af  pigerne  en  langstilket  rose. 
Jeg  ved  selvfølgelig  ikke  om 
det  var  årsagen  til,  at  herrerne 
ved  pausen  førte  med  2-0, 
fortæller  Benny  Christensen. 

Målscoreren 
Eva  Christensen 

Anden  halvleg  gav  også  2 
mål  til  herrerne,  men  det  lyk- 
kedes Eva  at  få  reduceret,  så 
"damerne"  kun  tabte  4-1. 
Det  var  selvfølgelig  et  højde- 
punkt på  turen. 

-  Jeg  havde,  inden  jeg  kom 
på  banen  set  herreholdets 
svaghed  i  forsvaret.  Og  da  jeg 
havde  svært  ved  at  råbe  på 
bolden,  var  jeg  klar  over,  at 
jeg  måtte  tilkæmpe  mig  den  i 
målfeltet.  De  fik  ikke  ryddet 
bolden  af  vejen,  så  jeg  fik  fat 

i  bolden  og  driblede  forbi  to 
modspillere  og  placerede  den 
i  modsatte  side,  fortæller  Eva. 

-  Så  blev  der  råbt  på  mig, 
og  bagefter  kom  både  træne- 
ren og  manageren  ned  og  ly- 
kønskede mig  i  omklædnings- 
rummet, hvor  de  andre  spille- 
re sang  for  mig.  Det  var  som 
at  svæve  på  en  lyserød  sky, 
fortæller  en  glad  Eva  Chri- 
stensen. 

Endnu  et  højdepunkt 

Men  også  lørdag  oplevede 
Eva  Christensen  et  andet  høj- 
depunkt, som  glædede  hende 
meget,  idet  hun  umiddelbart 
før  kampen  skulle  spilles  blev 
kaldt  ind  i  omklædningsrum- 
met, hvor  hun  fik  overrakt  en 


t-shirt,  hvorpå  alle  spillerne 
havde  skrevet  deres  navne,  li- 
gesom hun  også  fik  en  kom- 
plet spilledragt  af  klubben. 

-  Vi  boede  inde  midt  i  det 
gamle  Rom,  og  da  træningsti- 
derne lå  om  aftenen,  så  var 
der  rig  mulighed  for  at  se  by- 
en fortæller  Benny  Christen- 
sen. 

Ja,  også  selv  om  vi  gik  for- 
kert et  par  gange,  tilføjer  Eva 
skælmsk. 

-  Vi  fik  set  Vatikanet  og 
Peterskirken,  hvilket  jeg  må 
sige,  er  et  imponerende  byg- 
ningsværk og  flot  udsmykket. 
Vi  var  også  et  par  gange  ud 
at  se  Colosseum,  Den  Span- 
ske Trappe  og  Fontane  de 
Trevi  og  meget  andet,  beretter 
Benny  Christensen. 

Må  vi  høre 
noget  om  Kirken? 

-  At  Kirken  aldrig  er  langt 
borte,  opdagede  vi  også,  da  vi 
en  af  dagene  løb  på  to  mis- 
sionærer ved  McDonald.  De 
blev  lidt  overraskede,  da  vi 
spurgte  dem,  om  de  kunne 
fortælle  os  lidt  om  mormo- 
nerne, men  overraskelsen 
blev  til  glæde,  da  vi  kunne 
fortælle,  at  vi  også  var  med- 
lemmer af  Kirken.  Det  var 
dejligt  at  opleve,  siger  Benny 
Christensen. 


En  mulig 
træningskamp 

-  Det  var  en  stor  oplevelse, 
og  jeg  kunne  selvfølgelig  godt 
tænke  mig  at  være  blevet  der- 
nede. Rent  faktisk,  så  arbej- 
der jeg  på  at  arrangere  en 
træningskamp  til  sommer. 
Det  skal  nok  gå,  siger  Eva. 

-  Jeg  fik  da  også  læst  i 
Mormons  Bog,  mens  vi  var  af 
sted.  Det  var  også  dejligt  at 
have  fået  en  velsignelse  af 
min  far  inden  turen.  For  jeg 
havde  haft  en  knæskade,  og 
jeg  blev  lovet,  at  den  ikke  vil- 
le genere  mig.  Det  gav  mig 
stor  tryghed  at  vide  det,  og 
det  gik  også  uden  problemer, 
fortæller  Eva. 


Journalist  og  fotograf 
fra  B.T.  med 

Ikke  nok  med,  at  B.T.  via 
Flemming  Nielsen  var  med  til 
at  arrangere  turen.  De  sendte 
også  en  journalist  og  fotograf 
med  på  turen,  hvilket  nogle 
måske  har  opdaget  via  den 
artikel,  der  har  været  i  B.T. 

En  udfordring 

Til  andre,  som  måske  også 
har  lyst  til  at  prøve  noget 
usædvanligt  i  forbindelse  med 
erhvervspraktikken  siger  Eva: 

-  Prøv.  Lad  være  med  at 
tænke,  at  det  er  umuligt.  Du 
kan  højst  få  et  nej.  Bare  kør 
på,  og  lad  jer  ikke  slå  ud.  □ 
Flemming  Bo  Pedersen 


Em,  to  missionærer  og  Den  Spanske  Trappe  i  Rom 
(Foto:  Christensen). 


KIRKENYT 

19 


'VÆR  STOLTE  AF  KIRKEN' 


David  Meilsøe  på  vej  ind  på 
banen  (Foto:  Meilsøe). 

Mens  Hørsholms  forsva- 
rende mestre  i  de  sidste 
minutter  blev  totalt  udmanø- 
vreret 89-70  af  Horsens  IC's 
favoritter  til  guldet  i  år,  sad 
en  af  Hørsholms  nøglespillere 
efter  egen  beslutning  udenfor. 

Ikke  om  søndagen 

"Den  1 8-årige  David  Meil- 
søe spiller  ikke  basketball  i 
mændenes  elitedivision  om 
søndagen  på  grund  af  sin  reli- 
gion. Stortalentet  er  mormon, 
og  søndagen  i  Parkhallen  i 
Horsens  blev  brugt  som  hans 
overbevisning  taler  for  -  som 
en  helligdag." 

Avisomtale 

Sådan  skriver  Jyllands  Po- 
sten dagen  efter  Horsens  hav- 
de de  regerende  mestre  fra 
Hørsholm  på  besøg,  i  et  "top- 
opgør" i  basketball. 

Artiklen  blev  hevet  frem 
fra  en  bunke  med  udklip,  der 
er  samlet  over  de  sidste  par 


år.  Bl.a.  en  hel  bagside  på  BT- 
sporten  med  et  stort  farvebil- 
lede og  meget  positiv  omtale 
af  David  og  hans  bror  og  de- 
res religion.  "Man  skal  jo  ha- 
ve noget  at  vise  børnebørnene 
en  dag"  griner  David,  der 
ganske  givet  vil  have  samlet 
en  del  mere,  inden  de  får  det 
at  se. 

"Aviserne  skriver  altid  det- 
te her  om,  at  jeg  ikke  spiller 
om  søndagen,  men  det  er 
egentlig  vigtigere  for  mig,  at 
mine  holdkammerater  og 
modspillere  kan  mærke,  at 
jeg  opfører  mig  som  en  god 
sidste  dages  hellig." 

Hvid  blandt 
sorte  i  Florida 

Davids  basketball-karriere 
startede  for  ca.  1 8  år  siden  da 
han  som  spæd  rullede  rundt 
på  gulvet  med  en  bold  og  tre 
storebrødre.  Siden  blev  han 
opfostret  i  kirkens,  blandt 
ungdommen  så  populære,  ba- 
sketklub  GUF,  og  han  har 
spillet  på  unionshold  som 
drengespiller,  været  et  år  på 
Pentacola  High  School  i  Flo- 
rida, hvor  han  var  den  ene  ud 
af  kun  to  hvide  på  holdet. 
"Det  var  lidt  mærkeligt  at  bli- 
ve drillet  bare  fordi  man  ikke 
kunne  'rappe'  eller  havde 
som  dem",  fortæller  David, 
"men  det  år  med  de  sorte 
drenge  gav  mig  den  stil,  der 
er  så  forskellig  fra  andre 
danskeres." 

"Anderledes  kan  man  ro- 
ligt sige  David  er"  beretter 
succestræneren  Peter  Freil, 
der  var  hans  coach  da  han  fik 
sit  gennembrud  på  ynglinge- 
landsholdet "han  er  en  af  de 
eneste  danskere  der  kan  dun- 
ke bolden  'rigtigt',  og  som 
bruger  den  springkraft  Gud 
har  givet  ham  til  noget  krea- 
tivt." 

Netop  Peter  Freil  var  den 
træner,  som  overtalte  David 
og  hans  bror,  til  at  flytte  til 


Hørsholm  og  selv  om  han 
kun  var  ynglingespiller  blev 
han  en  af  de  afgørende  kræf- 
ter bag  guldet  i  91. 

Familietradition 

Det  er  næppe  fremmede 
David  har  sit  sportslige  blod 
fra.  Familien  Meilsøe  er  god 
for  over  100  landskampe,  et 
uangivet  antal  guld-  og  sølv- 
medaljer og  en  danmarksrek- 
ord i  højste  antal  scoringer  i 
en  international  kamp.  Men 
David  har  endnu  sin  herre- 
landsholdsdebut tilgode. 
"Næste  sæson  er  min  første 
som  herrespiller,  og  selv  om 
den  nye  landsholdstræner  al- 
lerede har  ringet,  har  jeg  be- 
sluttet, at  udskyde  min  lands- 
holdsdebut til  jeg  kommer 
hjem  fra  min  mission." 

Tager  på  mission 

"Selvfølgelig  føler  jeg,  at 
jeg  ofrer  noget  ved  at  tage  på 
mission,  men  definitionen  på 
at  ofre  er  netop,  at  man  opgi- 
ver noget  for  at  opnå  noget  af 
større  betydning"  fortæller 
David,  "og  det  er  det,  journa- 
listerne og  mine  holdkamme- 
rater er  så  interesseret  i,  men 
ikke  rigtigt  forstår.  Jeg  ved 
hvorfor,  og  de  55.000  andre 


David  Meilsøe,  basketballspiller 
og  kommende  missionær  (Foto: 
Meilsøe). 

missionærer  ude  om  i  verden 
ved  hvorfor,  og  mange  af  vo- 
res venner  venter  bare  på,  at 
vi  viser  og  fortæller  dem 
hvorfor  og  hvordan"  afslutter 
David  Meilsøe,  der  er  ved  at 
udfylde  sine  papirer  og  håber 
på  til  efteråret  at  banke  på 
døre  i  Rusland.  □ 
PJ. 


Der  er  sket  meget  siden  David  vandt  Københavnsmesterskab  med 
Kirkens  hold  (Foto:  Meilsøe). 

